Document ID: 32006R0970

KOMISIJAS REGULA (EK) Nr. 970/2006
(2006. gada 29. jūnijs),
ar kuru groza Regulu (EK) Nr. 2305/2003, ar ko atklāj un nosaka Kopienas tarifa kvotu pārvaldīšanu miežu importam no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 12. panta 1. punktu,
tā kā:
(1)
Nolīgumā, kas vēstuļu apmaiņas veidā noslēgts starp Eiropas Kopienu un Amerikas Savienotajām Valstīm atbilstīgi 1994. gada Vispārējās vienošanās par tarifiem un tirdzniecību (VVTT) (2) XXIV panta 6. punktam un XXVIII pantam un kas apstiprināts ar Padomes Lēmumu 2006/333/EK (3), jo īpaši ir paredzēts palielināt miežu tarifu kvotas par 6 215 tonnām.
(2)
Kopienas tarifa kvota miežiem tika atvērta ar Komisijas Regulu (EK) Nr. 2305/2003 (4). Nolīgums, kas apstiprināts ar Lēmumu 2006/333/EK, ir jāīsteno, palielinot daudzumus, uz kuriem attiecas minētā kvota.
(3)
Vienkāršošanas labad ir jāsvītro tie Regulas (EK) Nr. 2305/2003 noteikumi, kas attiecas uz 2004. gadu.
(4)
Skaidrības labad ir jāprecizē, ka pieteikumi ievešanas atļaujas saņemšanai jāiesniedz ne vēlāk kā pirmdien, bet tos var iesniegt arī agrāk.
(5)
Lai modernizētu pārvaldības sistēmu, ir jāparedz, ka Komisijas pieprasītā informācija jāiesniedz elektroniski.
(6)
Skaidrības labad formulējums “samazināšanas koeficients” ir jāaizstāj ar formulējumu “piešķiršanas koeficients”.
(7)
Tāpēc Regula (EK) Nr. 2305/2003 ir attiecīgi jāgroza.
(8)
Tā kā nolīgumā, kas apstiprināts ar Lēmumu 2006/333/EK, īstenošana paredzēta no 2006. gada 1. jūlija, šai regulai jāstājas spēkā dienā, kad to publicē Eiropas Savienības Oficiālajā Vēstnesī.
(9)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2305/2003 groza šādi:
1)
Regulas 1. pantu aizstāj ar šādu:
“1. pants
1. Ar šo atver importa tarifa kvotu 306 215 tonnām miežu ar KN kodu 1003 00 (kārtas Nr. 09.4126).
2. Šo tarifa kvotu katru gadu atver 1. janvārī. Ievedumus, kas atbilst tarifa kvotai, apliek ar ievedmuitas nodokli EUR 16 par tonnu.
Regulas (EK) Nr. 1784/2003 10. panta 1. punktu piemēro šajā regulā minēto produktu ievedumiem, kas pārsniedz šā panta 1. punktā paredzēto daudzumu.”
2)
Regulas 3. pantu groza šādi:
a)
minētā panta 1. punktu groza šādi:
i)
pirmo daļu aizstāj ar šādu tekstu:
“1. Pieteikumus ievešanas atļaujas saņemšanai dalībvalstu kompetentajām iestādēm iesniedz katru nedēļu, vēlākais līdz kārtējās pirmdienas plkst. 13 pēc Briseles laika.”;
ii)
trešo daļu svītro;
b)
minētā panta 2. punkta pirmās daļas pirmo teikumu aizstāj ar šādu tekstu:
“Pēdējā atļaujas pieteikumu iesniegšanas dienā kompetentās iestādes ne vēlāk kā plkst. 18.00 pēc Briseles laika elektroniski nosūta Komisijai paziņojumu, kas atbilst pielikumā noteiktajam paraugam, un informāciju par kopējo daudzumu, ko veido visos ievešanas atļauju pieteikumos norādīto daudzumu summa.”;
c)
minētā panta 3. punktu aizstāj ar šādu tekstu:
“3. Ja kopš gada sākuma piešķirto daudzumu un 2. punktā minētā daudzuma kopsumma pārsniedz attiecīgajam gadam noteikto kvotu, ne vēlāk kā trešajā darba dienā pēc pēdējās pieteikumu iesniegšanas dienas Komisija nosaka piešķiršanas koeficientu, kas piemērojams pieprasītajiem daudzumiem.”;
d)
minētā panta 4. punkta pirmo teikumu aizstāj ar šādu tekstu:
“Neskarot 3. punkta piemērošanu, atļaujas izsniedz ceturtajā darba dienā pēc pēdējās pieteikumu iesniegšanas dienas.”
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2006. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 29. jūnijā

Labels: 3
17
5